L’IES Federica Montseny celebra les XVII Jornades de Manteniment Industrial, dimecres 28 de febrer
2025-07-24

L’alumnat de l’IES Federica Montseny de Burjassot té una cita dimecres que ve 28 de febrer. És el triat per a celebrar les dessetenes Jornades de Mecatrònica Industrial, a partir de les 16.15 hores.

Després de la presentació per part de la directora de l’institut, María Gabriela Martínez de Juan, les jornades comptaran amb la presència de representants de consorci per a la creació d’ocupació a la comarca de l’Horta Nord, PACTEM NORD, que explicaran l’excel·lent situació laboral en la família d’Instal·lació i Manteniment en el marc de la comarca.

A continuació, els alumnes de segon curs de Grau Mitjà de Manteniment Electromecànic i de Grau Superior de Mecatrònica Industrial, presentaran els seus projectes mecatrònics.

La jornada es tancarà amb un vi d’honor al qual estan convidats totes i tots els assistents.